**Яўген Савасцьянаў** (нар. 30 студзеня 1988, Ваўкавыск) — беларускі футбаліст, паўабаронца польскага клуба «Ключэвія» са Старгарда.

Клубная кар’ера
---------------

Пачаў займацца футболам у Ваўкавыску, яго трэнерам быў бацька — Яўген Савасцьянаў. З 2005 года гуляў за гродзенскі «Нёман», з 2007 года пачаў праходзіць у асноўны склад каманды.

У 2010 годзе канчаткова замацаваўся ў асноўным складзе. У сезоне 2013 выступаў на пазіцыі апорнага паўабаронцы. 17 красавіка 2013 года забіў гол, які прынёс «Нёману» перамогу над БАТЭ (2:1), дзякуючы якой гродзенскі клуб адзінаасобна ўзначаліў турнірную табліцу.

У снежні 2013 года перайшоў у «Гомель». У складзе «Гомеля» спачатку выступаў як апорны паўабаронца, пазней стаў гуляць на пазіцыі правага абаронцы. У жніўні 2014 года атрымаў траўму, з-за якой выбыў да канца сезона.

У сезоне 2015 застаўся ў «Гомелі», нягледзячы на цяжкую фінансавую сітуацыю ў клубе. У складзе каманды зноў стаў выступаць у апорнай зоне. У ліпені 2015 года з-за невыканання кантрактных абавязкаў падаў у суд на «Гомель», а сам стаў трэніравацца з «Нёманам». 30 ліпеня 2015 года было абвешчана аб вяртанні Савасцьянава ў Гродна на правах арэнды, дзе ён замацаваўся на пазіцыі апорнага паўабаронцы.

Па заканчэнні сезона 2015 цікавасць да Савасцьянава стала праяўляць мінскае «Дынама», аднак у выніку ў лютым 2016 года футбаліст падпісаў гадавы кантракт з «Нёманам». Пачатак сезона 2016 прапусціў з-за траўмы, а ўлетку вярнуў месца ў аснове.

У пачатку 2017 года спрабаваў працаўладкавацца ў іншых клубах, як то салігорскі «Шахцёр» і талдыкарганскі «Жэтысу», але вярнуўся ў Гродна і ў сакавіку падоўжыў кантракт з «Нёманам» на два гады. У сезоне 2017 быў асноўным апорным паўабаронцам гродзенцаў, толькі ў маі, кастрычніку і лістападзе адсутнічаў з-за траўм. Сезон 2018 пачынаў у асноўным складзе, у маі не гуляў з-за траўмы, пасля вяртання некаторы час выхадзіў на замену, у ліпені вярнуў месца ў стартавым складзе.

У снежні 2018 года перайшоў у «Слуцк». Быў адным з асноўных паўабаронцаў каманды. У ліпені 2019 года пакінуў слуцкі клуб.

У жніўні 2019 года далучыўся да магілёўскага «Дняпра», аднак у яе складзе только часа выхадзіў на замену. Па заканчэнні сезона 2019 пакінуў магілёўскі клуб.

У сакавіку 2020 года стаў іграком «Смаргоні», дзе замацаваўся ў аснове. У пачатку 2021 года, калі смаргонскі клуб атрымаў месца ў Вышэйшай лізе, пераважна выхадзіў на замену, але неўзабаве пачаў трывала з’яўляцца ў стартавым складзе.

У сакавіку 2022 года далучыўся да клуба «Ключэвія» з чацвёртага польскага дывізіёна.

Міжнародная кар’ера
-------------------

Гуляў за моладзевую зборную Беларусі (да 21), з ёй выйграў бронзавы медаль чэмпіяната Еўропы 2011 у Даніі (хоць і не з’яўляўся на полі). Згуляў адзін матч за алімпійскую зборную Беларусі.

Дасягненні
----------

* 03Бронзавы прызёр Бронзавы прызёр моладзевага чэмпіянату Еўропы: 2011 (Данія)

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2005 | дубль | Нёман | Беларусь | 12 | 1 |
| 2006 | дубль | Нёман | Беларусь | 21 | 1 |
| 2007 | Д1 | Нёман | Беларусь | 9 | 0 |
| 2008 | Д1 | Нёман | Беларусь | 20 | 1 |
| 2009 | Д1 | Нёман | Беларусь | 10 | 0 |
| 2010 | Д1 | Нёман | Беларусь | 30 | 1 |
| 2011 | Д1 | Нёман | Беларусь | 26 | 1 |
| 2012 | Д1 | Нёман | Беларусь | 25 | 1 |
| 2013 | Д1 | Нёман | Беларусь | 30 | 2 |
| 2014 | Д1 | Гомель | Беларусь | 20 | 0 |
| 2015 (1) | Д1 | Гомель | Беларусь | 12 | 1 |
| 2015 (2) | Д1 | Нёман | Беларусь | 11 | 0 |
| 2016 | Д1 | Нёман | Беларусь | 19 | 0 |
| 2017 | Д1 | Нёман | Беларусь | 17 | 0 |
| 2018 | Д1 | Нёман | Беларусь | 19 | 1 |
| 2019 (1) | Д1 | Слуцк | Беларусь | 12 | 1 |
| 2019 (2) | Д1 | Дняпро | Беларусь | 24 | 17 |
| 2020 | Д2 | Смаргонь | Беларусь | 21 | 5 |
| 2021 | Д1 | Смаргонь | Беларусь | 26 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Evgeni Savostjanov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Савостьянов может вернуться в «Неман»
3. ↑  Евгений Савостьянов спустя полтора года вернулся в "Неман"
4. ↑  Минское «Динамо» интересуется Савостьяновым и Тимошенко
5. ↑  Савостянов продлил контракт с "Неманом"
6. ↑  Савостьянов на просмотре в солигорском «Шахтере»
7. ↑  Савостьянов находится на просмотре в «Жетысу»
8. ↑  Евгений Савостьянов на два года продлил контракт с "Неманом"
9. ↑  Анюкевич и Савостьянов сменили "Неман" на "Слуцк"
10. ↑  Савостьянов и Чмыриков покидают "Слуцк"
11. ↑  БАТЭ - "Энергетик-БГУ". Объявлены составы команд
12. ↑  Савостьянов стал игроком "Сморгони"
13. ↑  Евгений Савостьянов продолжит карьеру в четвертом польском дивизионе
14. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |

| ⛭Маладзёжная зборная Беларусі — Маладзёжны чэмпіянат Еўропы 2011 — трэцяе месца |
| --- |
| Сцяг Беларусі | 
* 1 Гутар (б)
* 2 Драгун
* 3 Мацвейчык
* 4 Паліцевіч
* 5 Бага
* 6 Астравух
* 7 Сівакоў (к)
* 8 Букаткін
* 9 Скавыш
* 10 Перапечка
* 11 Варанкоў
* 12 Гамялько (б)
* 13 Няхайчык
* 14 Рыжко
* 15 Рэкіш
* 16 Гардзяйчук
* 17 Гайдучык
* 18 Палякоў
* 19 Савасцьянаў
* 20 Вераціла
* 21 Філіпенка
* 22 Гушчанка (б)
* 23 Хвашчынскі
* трэнер: Георгій Кандрацьеў

 |